மந்தா சிரஞ்சீவி தாசு

மந்தா சிரஞ்சீவி தாசு (Manda Chiranjeevi Das) இந்தியாவின் ஆந்திரப் பிரதேச மாநிலத்தைச் சேர்ந்த ஒரு கல்வியாளரும் நாடகக் கலைஞரும் ஆவார். எம்.சி. தாசு என்றும் அழைக்கப்படுகிறார். ஆந்திர லயோலா கல்லூரியின் ஓய்வுபெற்ற பேராசிரியராகவும், மேலாண்மை ஆலோசகராகவும் இருந்தார்.
ஆரம்பகால வாழ்க்கையும் கல்வியும்
மந்தா சிரஞ்சீவி தாசு சிறீகாகுளம் மாவட்டத்தின் அரசவல்லியில் பிறந்தார். தனது பள்ளிப் படிப்பை சிறீகாகுளத்தில் உள்ள நகராட்சி உயர்நிலைப் பள்ளியில் பயின்றார். 1967-ஆம் ஆண்டில் சிறீகாகுளத்தில் உள்ள அரசு கலைக் கல்லூரியில் வணிகவியலில் இளங்கலைப் பட்டப்படிப்பை முடித்த பிறகு, முதுகலைப் பட்டத்தையும் முடித்தார். பின்னர், 1966-ஆம் ஆண்டில் ஆந்திரப் பல்கலைக்கழகத்தில் 'விசயவாடா மாநகராட்சியின் குடிமை வசதிகள் மேலாண்மை, ஒரு கள ஆய்வு' என்ற தலைப்பில் தனது முனைவர் பட்டத்தைப் பெற்றார்.https://www.linkedin.com/in/manda-chiranjeevi-das-0a19a749/?originalSubdomain=in  ஆச்சார்யா நாகார்ச்சூனா பல்கலைக்கழகம், கிருசுணா பல்கலைக்கழகம் மற்றும் கே.எல். பல்கலைக்கழகம் ஆகியவற்றில் வருகை தரும் பேராசிரியராகவும் பணியாற்றுகிறார்.

தொழில்
1970-ஆம் ஆண்டில் ஆந்திர லயோலா கல்லூரியின் வர்த்தகத் துறையில் விரிவுரையாளராகச் சேர்ந்தார். பின்னர், அக்கல்லூரியில் முதுகலை படிப்புகள் தொடங்கப்பட்ட பிறகு,  பேராசிரியராகவும் துறைத் தலைவராகவும் ஆனார். மேலும், 1986-ஆம் ஆண்டில் விசயவாடாவில் உள்ள சுகாதார அறிவியல் பல்கலைக்கழகத்தின் முதல் கல்வி அதிகாரியாகவும் பணியாற்றினார்.

2024 ஆம் ஆண்டு திசம்பர் மாதத்தில்  கே.எல். (நிகர்நிலைப்) பல்கலைக்கழகத்தின் 14ஆவது பட்டமளிப்பு விழாவில், எல்.எல்.பி. பட்டப்படிப்பில் முதலிடம் பிடித்ததற்காக ஆந்திரப் பிரதேச ஆளுநரிடமிருந்து இவர் தங்கப் பதக்கத்தைப் பெற்றார்.  விசயவாடாவில் ஒரு சுறுசுறுப்பான ரோட்டரி சங்க உறுப்பினராகவும், ஊக்கமூட்டும் பேச்சாளராகவும் உள்ளார்.

மேற்கோள்கள்

பகுப்பு:வாழும் மக்கள்
பகுப்பு:இந்திய நாடகத் துறையினர்
பகுப்பு:ஆந்திரப் பிரதேச மக்கள்